**DEN UAFHÆNGIGE REVISORS ERKLÆRING OM FAKTISKE RESULTATER AF AFTALTE ARBEJDSHANDLINGER I FORBINDELSE MED ANSØGNING OM MIDLERTIDIG KOMPENSATIONSORDNING FOR PRODUKTIONSOMKOSTNINGER TIL KULTURINSTITUTIONER**

**Erklæring på opgørelse af produktionsomkostninger og opgørelse af indtægtstab for kompensationsperioden til brug for ansøgning om kompensation for over 500.000 kr. for produktionsomkostninger**

**Erklæring om faktiske resultater**

**Til xx (ansøgers navn) og Slots- og Kulturstyrelsen**

Vi har udført de arbejdshandlinger, som blev aftalt med jer, og som er angivet nedenfor vedrørende jeres ansøgning om kompensation i henhold til Bekendtgørelse nr. 1516 af 23. oktober 2020 om midlertidig kompensationsordning for produktionsomkostninger til kulturinstitutioner mv. der modtager driftstilskud mv. fra Kulturministeriet eller visse driftslignende tilskud fra Børne- og Undervisningsministeriet. Vores arbejde er udført i overensstemmelse med den internationale standard om aftalte arbejdshandlinger vedrørende regnskabsmæssige oplysninger og yderligere krav ifølge dansk revisorlovgivning. Arbejdshandlingerne blev udelukkende udført for at hjælpe jer til at dokumentere elementer i indholdet af ansøgningen og er opsummeret som følger:

Som led i vores undersøgelser af opgørelsen af omkostninger knyttet til produktion af de publikumsrettede aktiviteter, som var planlagt til afholdelse i kompensationsperioden, men som er blevet aflyst eller udskudt, som følge af de indførte foranstaltninger til forhindring af smitte med COVID-19, har vi kontrolleret, om:

1. De faktisk afholdte produktionsomkostninger i perioden fra og med 9. marts 2020 til og med ansøgningstidspunktet stemmer til ansøgers bogføring. Hvis aktiviteten var påbegyndt inden den 9. marts 2020 og fortsætter ind i kompensationsperioden, har vi kontrolleret, om de faktisk afholdte produktionsomkostninger i perioden fra aktivitetsstart til og med ansøgningstidspunktet stemmer til ansøgers bogføring. Vi har desuden kontrolleret, om de faktisk afholdte produktionsomkostninger er opgjort korrekt i beregningsmodellen.
2. Produktionsomkostninger, der endnu ikke er afholdt, men som skal afholdes som følge af, at der er tale om forpligtende, uopsigelige kontrakter eller som følge af, at der er tale om kontrakter om aflønning af kunstnere, stemmer med disse kontrakter m.v. og er korrekt opgjort i beregningsmodellen.
3. Indtægter i form af øremærkede midler, herunder offentlige tilskud, fondsmidler, sponsorater eller salgsindtægter, som dækker produktionsomkostningerne knyttet til de publikumsrettede aktiviteter, stemmer med tilsagnsbreve m.v. fra tilskudsydere m.v. samt ansøgers bogføring og bestyrelsesgodkendte budget og er opgjort korrekt i beregningsmodellen.
4. Produktionsomkostninger, som ansøger forventer at kunne genaktivere på et senere tidspunkt, er opgjort korrekt i beregningsmodellen.
5. Salgsindtægter i referenceperioden stemmer til ansøgers bogføring.

Vi har fundet følgende forhold:

Ad 1: at de faktisk afholdte produktionsomkostninger i perioden fra og med 9. marts 2020 til og med ansøgningstidspunktet eller fra aktivitetsstart til og med ansøgningstidspunktet stemmer til ansøgers bogføring er opgjort korrekt i beregningsmodellen.

Ad 2: at produktionsomkostninger, der endnu ikke er afholdt, men som skal afholdes som følge af, at der er tale om forpligtende, uopsigelige kontrakter eller som følge af, at der er tale om kontrakter om aflønning af kunstnere, stemmer med disse kontrakter m.v. og er opgjort korrekt i beregningsmodellen.

Ad 3: at indtægter i form af øremærkede midler, herunder offentlige tilskud, fondsmidler, sponsorater eller salgsindtægter, som dækker produktionsomkostningerne knyttet til de publikumsrettede aktiviteter, stemmer med tilsagnsbreve m.v. fra tilskudsydere m.v. samt ansøgers bogføring og bestyrelsesgodkendte budget og er opgjort korrekt i beregningsmodellen.

Ad 4: at produktionsomkostninger, som ansøger forventer at kunne genaktivere på et senere tidspunkt, er opgjort korrekt i beregningsmodellen.

Ad 5: at salgsindtægter i referenceperioden stemmer til ansøgers bogføring.

Da ovennævnte arbejdshandlinger hverken er revision eller review i overensstemmelse med internationale standarder om revision eller review og yderligere krav ifølge dansk revisorlovgivning, udtrykker vi ikke nogen grad af sikkerhed om indholdet af ansøgningen om kompensation.

Hvis vi havde udført yderligere arbejdshandlinger, revideret eller udført review af indholdet af ansøgningen om kompensation i overensstemmelse med internationale standarder om revision eller review og yderligere krav ifølge dansk revisorlovgivning, kunne andre forhold være fundet og rapporteret til jer.

Vores erklæring er udelukkende udarbejdet med det formål, der er nævnt i denne erklærings første afsnit og til jeres brug, og den må ikke bruges til noget andet formål eller videregives til nogen anden. Erklæringen vedrører kun de forhold, der er nævnt ovenfor, og kan ikke udstrækkes til at omhandle ansøgers regnskab og bogføring som helhed.

By, dato

Revisionsvirksomhedens navn

CVR-nr. xx xx xx xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Revisors navn

Revisors titel

MNE-nr. xx xx xx xx